Source: http://docplayer.hu/45125200-J-e-g-y-zokonyv-ikt-sz-abb-1-1-2013-abb-1-2013-abb-7.html
Timestamp: 2018-01-18 00:37:46
Document Index: 29160926

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

J e g y zőkönyv. Ikt.sz.: ABB/1-1/2013. ABB-1/2013. (ABB-7/ ) - PDF
Download "J e g y zőkönyv. Ikt.sz.: ABB/1-1/2013. ABB-1/2013. (ABB-7/ )"
1 Ikt.sz.: ABB/1-1/2013. ABB-1/2013. (ABB-7/ ) J e g y zőkönyv az Országgyűlés Alkotmánybíróság elnökét és tagjait jelölő eseti bizottságának március 19-én, kedden, 11 óra 3 perckor az Országház főemelet 58. számú tanácstermében megtartott üléséről
2 - 2 - Tartalomjegyzék Napirendi javaslat 3 Az ülés résztvevői 4 Elnöki bevezető, a napirend elfogadása 5 Döntés az Alkotmánybíróság tagjának jelöléséről; az Alkotmánybíróságról szóló évi CLI. törvény 7. (1) bekezdése szerinti eljárásban 5 Dr. Juhász Imre jelölt bemutatása 5 Észrevételek 5 Szavazás 6
3 - 3 - Napirendi javaslat Döntés az Alkotmánybíróság tagjának jelöléséről (Az Alkotmánybíróságról szóló évi CLI. törvény 7. (1) bekezdése szerinti eljárásban)
4 - 4 - Az ülés résztvevői Az eseti bizottság részéről Megjelent Elnököl: Dr. Varga István (Fidesz), az eseti bizottság elnöke Dr. Cser-Palkovics András (Fidesz) Dr. Horváth Zsolt (Fidesz) Dr. Mátrai Márta (Fidesz) Dr. Rubovszky György (KDNP) Dr. Gaudi-Nagy Tamás (Jobbik) Dr. Gyüre Csaba (Jobbik) Helyettesítési megbízást adott Dr. Kerényi János (Fidesz) dr. Horváth Zsoltnak (Fidesz) Dr. Szakács Imre (Fidesz) dr. Mátrai Mártának (Fidesz) Dr. Vitányi István (Fidesz) dr. Cser-Palkovics Andrásnak (Fidesz) Dr. Rubovszky György (KDNP) megérkezéséig dr. Varga Istvánnak (Fidesz)
5 - 5 - Elnöki bevezető, a napirend elfogadása (Az ülés kezdetének időpontja: 11 óra 3 perc) DR. VARGA ISTVÁN (Fidesz), az eseti bizottság elnöke: Tisztelettel köszöntöm az Alkotmánybíróság elnökét és tagjait jelölő bizottság mai napi ülésén megjelent tagokat. Megállapítom, hogy a bizottságunk határozatképes. A helyettesítések rendjét ismertetem: Cser-Palkovics András helyettesíti Vitányi Istvánt, Rubovszky Györgyöt jómagam, Szakás Imrét Mátrai Márta képviselő asszony, Kerényi Jánost pedig Horváth Zsolt képviselő úr fogja helyettesíteni. Arra tekintettel, hogy az Alkotmánybíróság egyik tagja most nyugállományba kerül, került sor ennek az ülésnek a rendkívül gyors összehívására. Tisztelettel kérem a bizottság tagjait, okszerűen, hogy akkor fogadjuk el a napirendet, nevezetesen egyetlen napirendi javaslatunk van: döntés az Alkotmánybíróság tagjának jelöléséről. Aki ezt elfogadja, kérem, jelezze! (Szavazás.) 10 igennel, egyhangúlag elfogadta a bizottság. Döntés az Alkotmánybíróság tagjának jelöléséről; az Alkotmánybíróságról szóló évi CLI. törvény 7. (1) bekezdése szerinti eljárásban Nagy tisztelettel felkérem Horváth Zsolt képviselő urat, hogy a Fidesz és a Kereszténydemokrata Néppárt közös jelöltjét mutassa be. Dr. Juhász Imre jelölt bemutatása DR. HORVÁTH ZSOLT (Fidesz): Köszönöm szépen. Tisztelt Elnök Úr! Tisztelt Bizottság! Tisztelt Képviselőtársaim! Kiosztással megkapták dr. Juhász Imre szakmai önéletrajzát. A Fidesz-Magyar Polgári Szövetség képviselőcsoportja őt javasolja az Alkotmánybíróság tagjai közé. Az önéletrajzot mindenki elolvashatja. A mi véleményünk szerint tanulmánya, eddigi munkája, felkészültsége alapján javasoljuk az Alkotmánybíróság tagjává. Köszönöm szépen. Észrevételek ELNÖK: Mielőtt áttérünk és természetesen illően megkérdezzük, hogy más jelölés van-e, én is figyelmesen tanulmányoztam a jelölt életrajzát, és annyiban mint elnök hadd legyek szubjektív, hogy a szakmai életút egy fantasztikus dolog, de két rendkívül pozitív dologgal egészül ki: négy gyermeke van a jelöltnek (Derültség.), azt hiszem, ezzel mindenki egyetért. A másik pedig, ami még fontosabb számomra, az én politikai imázsom számára, hogy a gyalázatos Beneš-dekrétumok széjjellövésével igen komoly tanulmányt készített, sőt egy előterjesztést is tett. Ezzel már önmagában az én szememben, aki a Beneš-dekrétumokat szét akarja lőni, rendkívüli szakmai felkészültségű jogász lehet. Parancsoljon, képviselő úr! DR. GAUDI-NAGY TAMÁS (Jobbik): Köszönöm szépen a szót. A Jobbik-frakció nem él a jelölés lehetőségével, tekintettel arra, hogy amúgy is lényegében az esélytelenség lehetősége veszi azt körbe a korábbi jelöléseink tapasztalata alapján. Tehát a realitásokból kiindulva a letett jelölti személyi körrel kapcsolatban tudunk véleményt kialakítani. Én személy szerint nagyon örülök Juhász Imre jelölésének, több tekintetben is. Én ismerem őt szakmailag is, emberileg is. Elkötelezett nemzeti értékeket, érdekeket vállaló személyiség, akivel nagyon sokat küzdöttünk együtt a gyalázatos őszi rendőri jogsértések kivizsgálása tárgyában. A Civil Jogász Bizottság tagjaként nagyon sokat tett ő is
6 - 6 - annak érdekében, hogy azok a jogsértések feltárásra kerüljenek, amelyeket a mai napig még azért a felelősök nem kellett hogy elviseljenek de ez egy másik történet. A Független Rendészeti Panasztestületben betöltött szerepét is igazából így, a Civil Jogász Bizottságban végzett munkája után kapta meg mint lehetőséget. Azt hiszem, ebben a munkában jól és hatékonyan járt el. Az első időszakban, amikor nem ő volt az elnök, lényegében kisebbségi vagy ellenzéki létre volt szorítva, hiszen az emberi jogok érvényesülése szempontjából a közötti időszakban hiába jött létre a Rendészeti Panasztestület, azért a kényesebb politikai ügyekben az akkori MSZP-kormányzathoz közel álló testületi tagok bizony rendszeresen, vagy inkább így mondom: többségében nem álltak a jogsértettek oldalán. Utána, amikor 2010 júniusa óta elnöke lehet a testületnek, azóta a testület munkájában pozitív irányú változások következtek be. Úgyhogy mi ezt a szakmai munkáját értékeljük, bár nyilván van kritikánk is a testület működésével kapcsolatban, hogy ez lehetne még hatékonyabb, meg nyilván a jogszabályi hátteret is lehetne úgy alakítani, hogy még jobban betöltse a rendeltetését. Összességében, mind az előélete, mind az emberi képességei, szakmai képesítése alapján úgy ítéljük meg, hogy jelen esetben egy olyan jelölés történt, amely jelölést mi jó szívvel tudunk támogatni, figyelemmel arra is, hogy most nem párton belülről, tehát nem párthoz kötődő személyiségre tettek javaslatot; ezt kifejezetten pozitívan kell értékelnünk. És ő olyan személy, aki ráadásul az emberi jogi szempontrendszert erőteljesen be tudja vinni majd reményeink szerint az Alkotmánybíróság munkájába. A Beneš-dekrétumokkal kapcsolatos petíciója pedig most is tárgyalás alatt van az Európai Parlamentben. Ez is ráirányítja a figyelmet arra, hogy ő még az összmagyar szempontokra is egy különösen érzékeny személyiség. Tehát ez is pozitívum, hogy olyan alkotmánybíró-jelöltet neveztek meg, aki személyében egy ilyen irányultsággal is bír. Köszönöm a figyelmet. ELNÖK: Köszönöm szépen Gaudi képviselő úrnak. Megállapítom, hogy a Szocialista Pártnak ezek szerint nem annyira fontos az új tag megválasztása. A szakértőjüket látom itt, de egyetlen taggal sem képviseltetik magukat. Szavazás Azt hiszem, megértett a dolog a döntésre. Kérdezem, ki az, aki támogatja Juhász Imre jelöltségét. (Szavazás.) Megállapítom, hogy 10 igen szavazattal, egyhangúlag hozta meg a bizottság a döntését. A most meghozott határozati javaslatunkat az Országgyűlésnek természetesen be fogjuk nyújtani, illetve valószínűleg hétfőn megtörténik majd az ezzel kapcsolatos bizottsági ülésünk is. Köszönöm szépen. (Az ülés befejezésének időpontja: 11 óra 11 perc) Jegyzőkönyvvezető: Prin Andrea Dr. Varga István a bizottság elnöke